Komission asetus (EY) N:o 1571/98, annettu 20 päivänä heinäkuuta 1998, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta



Virallinen lehti nro L 205 , 22/07/1998 s. 0040 - 0065



KOMISSION ASETUS (EY) N:o 1571/98, annettu 20 päivänä heinäkuuta 1998, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 (1), ja erityisesti sen 1 artiklan ja 4 artiklan 2 ja 3 kohdan, sekä katsoo, että asetuksen (EY) N:o 577/98 1 artiklassa edellytetään, että jatkuvan tutkimuksen osalta komissio laatii luettelon viikoista, jotka muodostavat tutkimuksen tarkasteluvuosineljännekset, asetuksen (EY) N:o 577/98 4 artiklan 2 kohdan mukaisesti on joka vuosi laadittava lisäkysymyksiä koskeva monivuotinen ohjelma, täytäntöönpanotoimenpiteet ovat tarpeen tiedon toimittamisessa käytettävien muuttujien koodauksen määrittelemiseksi asetuksen (EY) N:o 577/98 4 artiklan 3 kohdan mukaisesti, ja tässä asetuksessa säädetyt toimenpiteet ovat neuvoston päätöksellä 89/382/ETY, Euratom (2) perustetun tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Tarkasteluvuosineljännekset Jatkuvassa tutkimuksessa sovellettavat tarkasteluvuosineljännekset vuosien 1998 ja 1999 osalta on määritelty tämän asetuksen liitteessä I. 2 artikla Lisäkysymykset Lisäkysymyksiä koskevasta ohjelmasta, joka kattaa vuodet 1999-2001, säädetään tämän asetuksen liitteessä II. Vuonna 1999 lisäkysymyksillä kerättävien tietojen yksityiskohtaisesta luettelosta on säädetty tämän asetuksen liitteessä III. 3 artikla Muuttujien koodaus Vuosien 1998 ja 1999 tietojen toimittamisessa käytettävästä koodauksesta säädetään tämän asetuksen liitteessä IV. 4 artikla Voimaantulo Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1998. Komission puolesta Yves-Thibault DE SILGUY Komission jäsen (1) EYVL L 77, 14.3.1998, s. 3 (2) EYVL L 181, 28.6.1989, s. 47 LIITE I TYÖVOIMATUTKIMUS Tarkasteluvuosineljännesten määrittely a) Vuoden 1998 ensimmäinen tarkasteluvuosineljännes alkaa 29.12.1997 ja on 13 viikon mittainen. b) Vuoden 1998 seuraavat tarkasteluvuosineljännekset muodostuvat 13 viikon mittaisista kausista; vuoden 1998 viimeinen viikko ei ole mukana. c) Vuoden 1999 ensimmäinen tarkasteluvuosineljännes alkaa 4.1.1999 ja seuraavat vuosineljännekset ovat 13 viikon peräkkäisiä kausia. Tätä koskevat seuraavat poikkeukset: - Ensimmäinen tarkasteluvuosineljännes alkaa 5.1.1998 Kreikan ja Portugalin osalta ja sen seurauksena vuoden 1998 viimeinen viikko on mukana. - Vuoden 1998 neljäs tarkasteluvuosineljännes muodostuu 14 viikon kaudesta Tanskan ja Ruotsin osalta. - Vuosina 1998 ja 1999 voidaan käyttää vuodenajoittaisia tarkasteluvuosineljänneksiä Yhdistyneen kuningaskunnan ja Irlannin osalta (edellä määriteltyjen tarkasteluvuosineljännesten sijasta). LIITE II TYÖVOIMATUTKIMUS Lisäkysymyksiä koskeva monivuotinen ohjelma 1. Työtapaturmat ja ammattitaudit Muuttujien luettelo: katso liite III. Tarkastelukausi: vuoden 1999 toinen vuosineljännes (vuoden 1999 ensimmäinen neljännes Ruotsissa, vuoden 1999 kolmas neljännes Italian ja Yhdistyneen kuningaskunnan osalta). Asianomaiset jäsenvaltiot ja alueet: katso liite III. Otos: kuten vakiokysymysten osalta; jos otantayksikkö on yksityishenkilö, kotitalouden jäsenten osalta ei vaadita tietoja. Tulosten toimittaminen: ennen 31. maaliskuuta 2000. 2. Koulutus Muuttujien luettelo: määriteltävä ennen maaliskuuta 1999. Tarkastelukausi: vuoden 2000 toinen vuosineljännes (Ruotsin osalta vuoden 2000 kesä- ja joulukuu, Italian osalta vuoden 2000 kolmas vuosineljännes). Asianomaiset jäsenvaltiot ja alueet: määriteltävä. Otos: kuten vakiokysymysten osalta; jos otantayksikkö on yksityishenkilö, kotitalouden jäsenten osalta ei vaadita tietoja. Tulosten toimittaminen: ennen 31. maaliskuuta 2001. 3. Työajan pituus ja tyypit Muuttujien luettelo: määriteltävä ennen maaliskuuta 2000. Tarkastelukausi: vuoden 2001 toinen vuosineljännes. Asianomaiset jäsenvaltiot ja alueet: määriteltävä. Otos: kuten vakiokysymysten osalta; jos otantayksikkö on yksityishenkilö, kotitalouden jäsenten osalta ei vaadita tietoja. Tulosten toimittaminen: ennen 31. maaliskuuta 2002. LIITE III TYÖVOIMATUTKIMUS Vuoden 1999 lisäkysymysten määrittely 1. Koskee kaikkia jäsenvaltioita lukuun ottamatta Belgiaa, Ranskaa ja Itävaltaa. 2. Saksa voi toimittaa Eurostatille työtapaturmia ja työhön liittyviä terveysongelmia koskevat tiedot neljän viikon tarkastelukaudelta. Toimitettavat muuttujat ovat seuraavat: työtapaturmat, työtapaturmasta johtuva poissaolo työstä, työhön liittyvä terveysongelma ja työhön liittyvästä terveysongelmasta johtuvat poissaolo työstä. 3. Muuttujat koodataan seuraavasti: >TAULUKON PAIKKA> LIITE IV TYÖVOIMATUTKIMUS Tietojen koodaus 1998-1999 Sarakkeisiin, joiden osalta tietoa ei voida toimittaa, on merkittävä "tyhjä" tai "ei käytettävissä" suodattimien mukaisesti. >TAULUKON PAIKKA>